stanford-oval/wikipedia huggingface dataset:
Faces (festivaali)
Aiheesta muualla

Kuvia tai muita tiedostoja aiheesta Faces (festivaali) Wikimedia Commonsissa
Faces Etnofestival
Näkymä Fiskarin kylästä, jossa Faces järjestetään 2017 elokuun ensimmäisenä viikonloppuna kolmipäiväisenä.
Raaseporin linnan rauniot. Festivaalin viettopaikka 1998 ja 2014–2015
Samaran kulttuuri

Kurgaanihypoteesin käsitys indoeurooppalaisten leviämisestä yhteisestä alkukodista, joka on magentanpunaisella merkitty Samaran kulttuurin kanta-alue.
Samaran kulttuuri oli neoliittinen kulttuuri, joka vallitsi Samaran alueella Volgan keskijuoksulla kuparikaudella, varhaisella 5. vuosituhannella. Kulttuuria on pidetty indoeurooppalaisten alkukotina (saks. urheimat). Sen jälkeen alueella vallitsi Khvalynskin kulttuuri.  Kulttuuri löydettiin Syezzheyen (Съезжее) kylän kaivauksissa 1973.
Kulttuuriin liittyi karjan ja hevosten uhraamista. Eläinuhrit oli haudattu matalissa kulhoissa ihmishautojan päälle.
Ei osata varmasti sanoa tunsiko tämä kulttuuri hevosen käytön ratsuna. Kulttuuriin liittyi hevosen kuvia, muttei tiedetä olivatko ne kesytettyjä vai eivät. Kivestä ja luusta tehtyjä tikareita haudattiin haudatun käteen tai pään lähelle. Myöhemmin yleistyivät tikarit lasten haudoissa. Myös keihäitä ja nuolenkärkiä haudattiin. Hautalahjoja olivat myös luiset levyt, jotka yleensä esittivät härkää tai hevosta, ehkä haarniskan osia. Saviastioiden koristelun aaltoviivoin yms. ajatellaan viittaavan siihen, että esitettiin aurinkoa, joka oli munanmuotoisen astian suu.
Dnepr-Donin kulttuuri

Samaan aikaan vallitsi lännempänä Mustan meren pohjoispuolella metsästäjä-keräilijöiden Dnepr-Donin neoliittinen kulttuuri, joka oli siirtymässä maatalouteen. Tämä kulttuuri hautasi vainajiaan yleensä lännempänä tavallisiin joukkohautoihin, mutta myös yksittäishautoihin.
Hautapaikka peitettiin okralla.
Aiheesta muualla

ЭНЕОЛИТ (Arkistoitu – Internet Archive)      Самарская культура. (venäjäksi)
From Beyond to...

| From Beyond to> .. Sacred Crucifix |
| --- | --- | --- |

EP-levyn tiedot
 Äänitetty : talvi 2008, Studio 23, Oulu
 Julkaistu: 12. maaliskuuta 2008
 Tyylilaji: thrash metal
 Kesto: 22.25
 Levy-yhtiö: CFTN Distribution
Listasijoitukset
  2.
Sacred Crucifixin muut julkaisut
| Creatures from the North 2005 | From Beyond to... 2008 | Shallow Grave 2009 |
From Beyond to... on suomalaisen metalliyhtyeen Sacred Crucifixin EP-levy. Se julkaistiin vuonna 2008 levymerkillä CFTN Distribution.
Kappaleet

The House – 4.18
The Last Path – 4.57
Pleasure of Nightmares – 4.18
Crucifixion – 4.43 (Hobbs' Angel of Death -cover)
When Death Join Us / Hallucinations – 4.09 (Sentenced -cover)
Kokoonpano

Miku Mertanen – laulu, bassokitara
Tommi Määttä – kitara
Toni Kyllönen – kitara
Janne Kela – rummut
Arvostelut

Imperiumi.net:
Aiheesta muualla

From Beyond to... Discogsissa. (englanniksi)
Albumi From Beyond to... Encyclopaedia Metallum -sivustolla (englanniksi)
Sainte-Maxime

| Sainte-Maxime |
| --- | --- |
 vaakuna
Valtio:  Ranska
Hallintoalue:  Provence-Alpit-Riviera
Departementti:  Var
Arrondissementti:  Draguignan
Kantoni:  Grimaud
Pinta-ala:  
 – Kokonaispinta-ala:  81,61 km²
Väkiluku (2008):  13 652
 – Väestötiheys:  167,3 as./km²
 
 www.ville-sainte-maxime.fr 
Infobox OKVirheellinen NIMI-arvo: 
Sainte-Maxime on rantakaupunki, joka sijaitsee Ranskassa. Sitä vastapäätä sijaitsee Saint-Tropez. Sainte Maximen kaupunginosassa Nartellessa on uimaranta. Pienalus Bateau Vert kulkee Sainte Maximesta Saint Tropeziin.Lähellä Sainte Maximea on myös maisemakaupunki Gassin, joka sijaitsee korkealla kukkulalla.
Aiheesta muualla

Kuvia tai muita tiedostoja aiheesta Sainte-Maxime Wikimedia Commonsissa
Sanna Toivanen

Sanna Toivanen on suomalainen näyttelijä. Hänen tunnetuin roolinsa on Päivi Mikkosen rooli MTV3:n televisiosarjassa Helppo elämä (2009–2011), josta hän oli ehdolla Monte Carlon televisiofestivaalien parhaan eurooppalaisen naispääosan palkinnon saajaksi vuonna 2011.
Toivanen valmistui ylioppilaaksi Kallion ilmaisutaidon lukiosta vuonna 2008 ja opiskeli Lahden kansanopiston teatterilinjalla vuosina 2010–2011. Toivanen on opiskellut teatterialaa myös Espanjassa. Vuonna 2011 hän näytteli lyhytelokuvassa Palasokerimies.
Sainte-Radegonde (Aveyron)

| Sainte-Radegonde |
| --- | --- |
 Sainte-Radegonden linnoitettu kirkko
 vaakuna
 Sainte-Radegonde
 Koordinaatit: 44°20′12″N, 2°37′38″E 
Valtio:  Ranska
Alue:  Oksitania
Departementti:  Aveyron
Arrondissementti:  Rodez
Pinta-ala:  
 – Kokonaispinta-ala:  30,5 km²
Väkiluku (2019):  1 751 
 – Väestötiheys:  57 as./km²
Kunnan numero:  12241
 
 Kunnan kotisivut 
Infobox OKVirheellinen NIMI-arvo: 
Sainte-Radegonde (oksitaaniksi: Senta Radegonda) on kunta Ranskan eteläosassa Aveyronin departementissa Oksitanian alueella. Se sijaitsee noin 7 kilometriä Rodezin kaupungista itään.
Inieresin linnoitettu kirkko
Sainte-Radegonden linnoitettu kirkko on alkujaan rakennettu 1200-luvulla. Satavuotisen sodan aikana englantilaiset sotajoukot hyökkäsivät seudun kyliin. Suojautuakseen hyökkäyksiltä Sainte-Radegonden asukkaat rakensivat 1300-luvulla puolustuselementtejä olemassa olevaan kirkkoon. Samasta syystä, mutta sata vuotta myöhemmin 1400-luvulla, Inièresin kylän asukkaat linnoittivat myös oman kirkkonsa.
Aiheesta muualla

Kuvia tai muita tiedostoja aiheesta Sainte-Radegonde (Aveyron) Wikimedia Commonsissa
Findhorn (ekoyhteisö)

Findhorn on new age -henkinen yhteisö ja ekokylä samannimisen kylän lähellä Skotlannissa. Sen perustivat aviopari Peter ja Eileen Caddy sekä Dorothy Maclean vuonna 1962.
Historiaa

Britannian kuninkaallisten ilmavoimien muonitustoimintaa johtanut Peter Caddy oli harrastanut ruusuristiläisyyttä ja muuta hengellistä tutkiskelua jo 1940-luvulta lähtien, aluksi opettajanaan toinen vaimonsa Sheena Govan. 1950-luvun alussa ryhmään tuli mukaan Eileen, joka oli ollut mukana moraalisen varustautumisen liikkeessä. Vuonna 1957 Peter ja tuore kolmas vaimonsa Eileen Caddy nimitettiin hoitamaan skotlantilaista Cluny Hill -hotellia lähellä Forresia. Dorothy Maclean tuli samalla hotellin sihteeriksi. Sheena Govanin oppeja jatkaen he uskoivat olevansa yhteydessä ulkoavaruuden olentojen kanssa ja rakensivat näitä varten laskeutumispaikan hotellin lähelle, kaataen useita puita kertomatta asiasta omistajalle. Vuoden 1962 lopulla kielteistä julkisuutta pelkäävät hotellin omistajat antoivat kolmikolle lopputilin.
Caddyt asettuivat kolmen poikansa kanssa asumaan Findhornin kylän läheiselle leirintäalueelle, jonne jäi myös Dorothy Maclean. He ryhtyivät kasvattamaan vihanneksia luonnonmukaisin menetelmin. Kertomansa mukaan luonnonhenkien kanssa yhteistyössä, seudun suosiollisen mikroilmaston ja läheiseltä hevostilalta saadun lannan avulla he onnistuivat kasvattamaan suurempia vihanneksia kuin kukaan alueella aiemmin.
Eileen Caddy kirjoitti asiasta muille new age -henkisille ihmisille levinneessä uutiskirjeessään ”God Spoke to Me”, ja ihmisiä alkoi tulla ja asettua asumaan Findhorniin. Pian muodostettiin Findhorn Trust, nykyisin Findhorn Foundation -niminen säätiö.
Vuodesta 1969 alkaen Peter Caddy alkoi Eileenin neuvosta vähitellen luopua yhteisön johtotehtävistä. Uuden apulaisjohtajan, amerikkalaisen David Spanglerin myötä Findhorn alkoi 1970-luvun alusta alkaen kehittyä internaattityyppisiä henkisen valmennuksen kursseja järjestäväksi keskukseksi, jolla oli yli sadan hengen vakituinen henkilökunta. Findhorn-säätiö osti Caddyjen entisen työpaikan Cluny Hotelin ja teki siitä yhteisön koulutuskeskuksen.
Vuonna 1973 Spangler, Dorothy MacLean ja useita muita findhornilaisia lähti perustamaan Lorian Association -nimistä uutta yhteisöä Seattlen lähelle Yhdysvaltoihin. Vuonna 1979 Peter erosi vaimostaan ja lähti pois yhteisöstä. Eileen Caddy jäi Findhornin keskeiseksi hahmoksi ja vuonna 2004 hänelle myönnettiin Brittiläisen imperiumin ritarikunnan jäsenyys. Peter Caddy asettui Saksaan, jossa avioitui vielä kahdesti ja kuoli auto-onnettomuudessa 1994. Eileen Caddy kuoli kotonaan 13. joulukuuta 2006. Dorothy Maclean palasi Findhorniin asumaan elokuussa 2009 miltei 90 vuoden ikäisenä.
Nykypäivä

Findhornista on kehittynyt kansainvälisesti tunnustettu henkinen yhteisö, holistinen oppimiskeskus ja uraauurtava jäsen kansainvälisessä ekokylien verkostossa. YK:n asuinyhdyskuntaohjelma Habitat on palkinnut Findhornin, jolla on mitattu olevan teollistuneiden maiden alhaisimpiin kuuluva ekologinen jalanjälki. Findhorn-yhteisössä elää vakituisten asukkaiden lisäksi noin 4 000 kurssilaista vuosittain, ja lisäksi yhteisö tuo Morayn alueelle tuhansia lyhytaikaisia matkailijoita, minkä vaikutukset paikalliseen talouteen ovat tutkimuksen mukaan noin neljä miljoonaa puntaa vuosittain.
Findhornin yhteisö on kasvanut ekokyläksi, johon on rakennettu taloja muun muassa käytetyistä viskitynnyreistä ja joka on varustettu aurinkopaneelein, tuuliturbiinein ja luomupuutarhoin. Yhteisön käytössä on erikoinen jätevedenpuhdistusjärjestelmä ”The Living Machine”, joka on ensimmäinen laatuaan Euroopassa.
Aiheesta muualla

Wikimedia Commonsissa on kuvia tai muita tiedostoja aiheesta .
Findhorn Foundationin sivusto
Findhornin ekokylän sivusto
Finding Beauty in Negative Spaces

| Finding Beauty in Negative Spaces Seether |
| --- | --- | --- |

Studioalbumin tiedot
 Äänitetty : 2007
 Julkaistu: 19. lokakuuta 2007 (Etelä-Afrikka & Sveitsi) 23. lokakuuta 2007
 Tuottaja(t): Howard Benson
 Tyylilaji: post-grunge alternative metal
 Kesto: 49.25
 Levy-yhtiö: Wind-up
Listasijoitukset
  9.
Seetherin muut julkaisut
| One Cold Night 2006 | Finding Beauty in Negative Spaces 2007 | Holding Onto Strings Better Left to Fray 2011 |
Singlet albumilta Finding Beauty in Negative Spaces
 ”Fake It” Julkaistu: 28. elokuuta 2007  ”Rise Above This” Julkaistu: 19. helmikuuta 2008  ”Breakdown” Julkaistu: 9. syyskuuta 2008  ”Careless Whisper” Julkaistu: 10. maaliskuuta 2009
Finding Beauty in Negative Spaces on Seetherin neljäs studioalbumi vuodelta 2007. Albumi julkaistiin Etelä-Afrikassa 19. lokakuuta 2007, ja maailmanlaajuisesti 23. lokakuuta 2007. Albumi nousi Yhdysvalloissa Billboard 200 -listan yhdeksännelle sijalle.
Albumin "Careless Whisper" on cover-versio George Michaelin ja Andrew Ridgeleyn Wham!-duobändin kappaleesta "Careless Whisper".
Kappaleet

Like Suicide – 4.14
Fake It – 3.15
Breakdown – 3.29
FMLYHM – 3.28
Fallen – 4.18
Rise Above This – 3.23
No Jesus Christ – 7.05
Six Gun Quota – 3.23
Walk Away from the Sun – 4.13
Eyes of the Devil – 5.00
Don't Believe – 4.35
Waste – 4.22
Careless Whisper – 4.56
Careless Whisper – 4.24 (Strings Version)
Kokoonpano

Shaun Morgan – laulu, kitara
Dale Stewart – basso, taustalaulu
John Humphrey – rummut
Arvostelut

Metacritic: 39/100
Allmusic:
Rolling Stone:
Rumba: negatiivinen
Soundi:
Forward into the Past

| Forward into the Past Skyclad |
| --- | --- | --- |

Studioalbumin tiedot
 Julkaistu: 28. huhtikuuta 2017
 Tyylilaji: folk metal
 Kesto: 43.09
 Levy-yhtiö: Listenable Records
Skycladin muut julkaisut
| In The... All Together 2009 | Forward into the Past 2017 |   |
Forward into the Past on Skycladin studioalbumi, joka julkaistiin 28. huhtikuuta 2017.
Kappaleet

A Storyteller’s Moon (Intro) – 1.28
State of the Union Now – 3.28
Change Is Coming – 4.13
Starstruck? – 3.05
A Heavy Price to Pay – 3.04
Words Fail Me – 5.36
Forward into the Past – 3.37
Unresolved – 0.54
The Queen of the Moors – 3.05
Last Summer’s Rain – 5.33
The Measure – 2.49
Borderline – 4.35
A Storyteller’s Moon (Outro) – 1.34
Arvostelut

Imperiumi: 6-/10
Saara Retulainen

Saara Retulainen (ent. Leskinen, s. 30. toukokuuta 1993) on suomalainen painonnostaja. Retulainen on kilpaillut painonnostossa vuodesta 2013 lähtien.
Retulaisen sijoitus vuoden 2023 Euroopan mestaruuskilpailuissa Armeniassa oli viides yhteistuloksella 200 kg. Vuoden 2024 EM-kisoissa Bulgariassa hän voitti 59-kiloisien sarjassa yhteistuloksessa pronssia ja työnnössä hopeaa.
Retulainen on naimissa painonnostaja Eero Retulaisen kanssa.
Aiheesta muualla

Viralliset sivut (arkistoitu versio)
Sage Kotsenburg

| Mitalit | Mitalit | Mitalit |  |
| --- | --- | --- | --- |
|  Sage Kotsenburg Sotšissa 2014.  |  Sage Kotsenburg Sotšissa 2014.  |  Sage Kotsenburg Sotšissa 2014.  |  |
Maa:   Yhdysvallat
Miesten lumilautailu
|  Olympialaiset  |  Olympialaiset  |  Olympialaiset  |  |
|  Kultaa | Sotši 2014 | slopestyle |  |
Sage Kotsenburg (s. 27. heinäkuuta 1993 Idaho) on yhdysvaltalainen lumilautailija. Hän voitti kultaa Sotšin olympialaisissa vuonna 2014 ensimmäistä kertaa olympiatasolla kisatussa slopestylessa.
Vuosina 2010 ja 2012 Kotsenburg oli toisella sijalla X Gamesin slopestyle-kilpailuissa. Vuonna 2011 hän saavutti pronssia big airissa.
Futismaailma

Futismaailma oli suomalainen jalkapalloon erikoistunut verkkosivusto, jonka sisältö tuotettiin vapaaehtoisvoimin. Viikoittain Futismaailmassa kävi parhaimpina aikoina noin 6 000–7 000 eri kävijää, jotka tekivät 14 000–15 000 vierailua. Sittemmin kävijämäärät romahtivat. Sivusto suljettiin marraskuussa 2014.
Aihealueet

Futismaailman toimitus kattoi muun muassa seuraavat jalkapallosarjat:
Mestarien liiga
Veikkausliiga
Ykkönen
Valioliiga
Mestaruussarja
Ykkösliiga
Primera División
Serie A
Bundesliiga
Ligue 1
Eredivisie
Allsvenskan
Lisäksi Futismaailma seurasi Suomen maajoukkueen otteluita ja suurimpia kansainvälisiä arvoturnauksia kuten MM-kilpailuja, EM-kilpailuja sekä Copa Américaa.
Valkaise Stadion -kampanja

Kesäkuussa 2007 Futismaailma lanseerasi Belgiaa vastaan pelattuun EM-karsintaotteluun Valkaise Stadion! -kampanjan, jossa otteluun saapuvia katsojia kehotettiin pukemaan ylleen valkoista.
Aiheesta muualla

Futismaailma (Arkistoitu – Internet Archive)
From Beale Street to Oblivion

| From Beale Street to Oblivion Clutch |
| --- | --- | --- |

Studioalbumin tiedot
 Äänitetty : Sound City, Van Nuys, Kalifornia
 Julkaistu: 20. maaliskuuta 2007
 Tuottaja(t): Joe Barresi
 Tyylilaji: stoner rock
 Kesto: 48.18
 Levy-yhtiö: DRI
Listasijoitukset
  52.
Clutchin muut julkaisut
| Pitchfork & Lost Needles 2005 | From Beale Street to Oblivion 2007 | Full Fathom Five 2008 |
From Beale Street to Oblivion on yhdysvaltalaisen rockyhtye Clutchin kahdeksas, vuonna 2007 julkaistu albumi. Levy on saanut kiitosta mm. Metal Hammer -lehdeltä maininnalla "tulevaisuuden klassikkolevy".
Levyllä yhtyeen kiinnostus bluesiin näkyy hyvin selvästi raidalla "Electric Worry". Kappaleen alkuperä on yhdysvaltalaisen Mississippi Fred McDowellin levyttämässä laulussa "Fred's Worried Life Blues". Laulun melodia on tunnistettavissa ja sen sanoitus on Clutchin versiossa lähes sellaisenaan, lisättynä kolmella uudella säkeistöllä.
"One Eye Dollar" julkaistiin jo Jam Room -levyllä. Neil Fallon ei ollut kuitenkaan tyytyväinen sanoituksiin. Kappaletta oli keikoillakin soitettu suoraan "Electric Worryn" perään, joten tällä levyllä se julkaistiin uudistetuilla sanoituksilla.
Clutchin sanoituksissa esiintyvä huvittavuus tulee esiin mm. kappaleessa "Mr. Shiny Cadillackness", jossa Fallon laulaa "Tell me, why Dick Cheney underneath my bed? Hell no that ain't 
cool!" (Miksi Dick Cheney lymyilee sänkyni alla? Hitto, se ei oo siistii!) Fallon ei ole innostunut poliittisista lauluista, mutta pitää joitakin poliitikkoja vapaana riistana fiktiolle.
Albumi debytoi Yhdysvalloissa Billboard 200 -listan sijalla 52.
Kappaleet

You Can't Stop Progress – 2.40
Power Player – 3.06
The Devil & Me – 3.57
White's Ferry – 5.24
Child of the City – 3.53
Electric Worry – 5.14
One Eye Dollar – 1.23
Rapture of Riddley Walker – 4.09
When Vegans Attack – 4.56
Opossum Minister – 4.28
Black Umbrella – 4.05
Mr. Shiny Cadillackness – 5.11
Kokoonpano

Tim Sult – kitara
Jean-Paul Gaster – rummut
Dan Maines – bassokitara
Neil Fallon – laulu ja kitara
Mick Schauer – piano ja kosketinsoittimet
Kokoonpano > Vierailijat

Bryan Hinkley – kitara kappaleilla nro 4 ja 12
Eric Oblander – huuliharppu kappaleilla nro 6, 11 ja 12
Arvostelut

Allmusic:
Blabbermouth: 9/10
PopMatters:
From Chaos to Eternity

| From Chaos to Eternity Rhapsody |
| --- | --- | --- |

Studioalbumin tiedot
 Äänitetty : 2010–2011 Wolfsburg, Saksa & Trieste, Italia
 Julkaistu: 17. kesäkuuta 2011
 Tuottaja(t): Luca Turilli, Alex Staropoli
 Tyylilaji: power metal, sinfoninen metalli
 Kesto: 57.26
 Levy-yhtiö: Nuclear Blast
Rhapsody of Firen muut julkaisut
| The Cold Embrace of Fear – A Dark Romantic Symphony 2010 | From Chaos to Eternity 2011 | Dark Wings of Steel 2013 |
From Chaos to Eternity on italialaisen power metal-yhtye Rhapsody Of Firen albumi, joka julkaistiin 17. kesäkuuta 2011. Kappaleesta Aeons of Raging Darkness julkaistiin single ennen albumin julkaisua. Myös kappale Tornado oli kuunneltavissa yhtyeen kotisivulta etukäteen. Albumi on päätös osa 1997 alkaneelle saagalle.
Albumilla soittaa ensi kertaa rytmikitaristi Tom Hess, joka ilmoitettiin liittyneen yhtyeeseen 15. huhtikuuta 2011 . Hess soitti uudestaan albumin rytmikitara-osuudet, jotka alun perin olivat todennäköisesti Luca Turillin tai entisen rytmikitaristi Dominique Leurquinin soittamia. Leurquin ei kuulunut koskaan virallisesti yhtyeeseen, mutta oli vakituisesti kakkoskitaristina konserteissa ja soitti kahdella aiemmalla albumilla.
Kappalelista

Kaikki kappaleet säveltänyt Luca Turilli & Alex Staropoli sekä sanoittanut Luca Turilli.
Ad Infinitum – 1.30
From Chaos to Eternity – 5.45
Tempesta Di Fuoco – 4.48
Ghosts of Forgotten Worlds – 5.35
Anima Perduta – 4.46
Aeons of Raging Darkness – 5.46
I Belong to the Stars – 4.55
Tornado – 4.57
Heroes of the Waterfalls' Kingdom – 19.39
I. Lo Spirito della Foresta
II. Realm of Sacred Waterfalls
III. Thanor's Awakening
IV. Northern Skies Enflamed
V. The Splendour of Angels' Glory (A Final Revelation)
Flash of the Blade (Iron Maiden -cover, bonuskappale)
Kokoonpano

Fabio Lione – laulu
Luca Turilli – soolokitara
Tom Hess – rytmikitara
Alex Staropoli – kosketinsoitin
Patrick Guers – basso
Alex Holzwarth – rummut
Arvostelut

Allmusic:
Angry Metal Guy:
Imperiumi: 7+/10
Suite101:
Aiheesta muualla

From Chaos to Eternity Discogsissa. (englanniksi)
Albumi From Chaos to Eternity Encyclopaedia Metallum -sivustolla (englanniksi)
Enneadit

| Enneadit> Ἐννεάδες.Alkuperäisteos |
| --- | --- |
Kirjailija:  Plotinos
Kieli:  muinaiskreikka
Genre:  filosofia
Julkaistu:  n. 270
Löydä lisää kirjojaKirjallisuuden teemasivulta
Enneadit (m.kreik. Ἐννεάδες, Enneades) on uusplatonilaisen filosofi Plotinoksen filosofinen pääteos. Sen kokosi hänen oppilaansa Porfyrios noin vuonna 270 Plotinoksen kuoleman jälkeen. Plotinosta pidetään usein uusplatonismin varsinaisena perustajana. Plotinos itse sanoi, että oli saanut platonilaisen koulutuksen Ammonios Sakkakselta, yhdeltä uusplatonismin perustajista.
Teos esittää Plotinoksen koko uusplatonilaisen filosofisen järjestelmän. Se on jaettu kuuteen osaan (enneadiin) ja jokainen osa edelleen yhdeksään lukuun (traktaattiin). Kreikan kielestä tuleva enneadi viittaa yhdeksään, näin Enneadit on siis kokoelma yhdeksän traktaatin ryhmiä.
Historia

Porfyrios muokkasi Plotinoksen kirjoitukset viideksikymmeneksineljäksi tutkielmaksi, jotka vaihtelevat laajalti sekä pituudessa että lukujen lukumäärässä, paljolti koska Porfyrios jakoi joitakin alkuperäistekstejä osiksi ja liitti toisia yhteen saavuttaakseen tämän lukumäärän. Tämän jälkeen hän jakoi tutkielmat yhdeksän ryhmiin ja kokosi ne kolmeen osaan. Ensimmäinen osa sisälsi kolme ensimmäistä Enneadia, toinen Neljännen ja Viidennen Enneadin, ja kolmas Kuudennen Enneadin. Korjattuaan ja nimettyään jokaisen tutkielman Porfyrios kirjoitti opettajastaan elämäkerran Plotinoksen elämä, joka oli tarkoitettu Ennadien johdannoksi.
Enneadeilla on ollut paljon vaikutusta länsimaiseen ja Lähi-idän ajatteluun ennen kaikkea Augustinuksen ja monien arabialaisten ajattelijoiden kautta.
Historia > Plotiniana Arabica

Bysantin aikana, Länsi-Rooman kukistuttua, Plotinoksen kirjoitusten alkuperä joutui hämärän peittoon. Islamilaisten oppineiden (kuten Al-Kindi, Al-Farabi ja Avicenna) joukossa Enneadien osat IV-VI, jotka nykyään tunnetaan nimellä Plotiniana Arabica (”Arabialainen Plotinos”), kiersivät nimellä Aristoteleen teologia tai niitä lainattiin nimellä ”Vanhan viisaan miehen sanontoja”. Kirjoituksilla oli suuri vaikutus islamilaiseen filosofiaan, koska islamilaiset oppineet olivat kiinnostuneita Aristoteleen ajatuksista ja tutkivat hänen teoksiaan laajalti. Latinankielinen versio niin kutsutusta Teologiasta ilmestyi Euroopassa vuonna 1519.
Sisältö

Porfyrioksen toimittama teos ei noudata Enneadien alkuperäistä kronologista järjestystä, vaan muodostaa enemmän eräänlaisen opinto-ohjelman, joka johtaa opiskelevan henkilön itseään koskevista aiheista kaikkeuden perimmäisiä totuuksia koskeviin aiheisiin.
Porfyrios kertoo itse, vaikkakaan ryhmittely ei ole kovin tiukka, että Ensimmäinen Enneadi käsittelee inhimillisiä ja eettisiä aiheita; Toinen ja Kolmas Enneadi enimmäkseen kosmologisia aiheita tai fyysistä todellisuutta; Neljäs sielua; Viides tietoa ja ymmärrettävissä olevaa todellisuutta; ja lopulta Kuudes Olevaa ja sen yläpuolella olevia asioita, Yhtä tai kaiken ensimmäistä prinsiippiä.
Enneadeihin viitataan Enneadin, tutkielman, luvun ja rivin numeroilla. Esimerkiksi Neljäs Enneadi (IV), tutkielma seitsemän (7), luku kaksi (2), rivit yhdestä viiteen (1–5): IV.7.2.1–5.
Sisältö > Ensimmäinen enneadi

Ensimmäinen traktaatti - "Elävä ja ihminen"
Toinen traktaatti - "Hyveestä"
Kolmas traktaatti - "Dialektiikasta [Ylöspäin suunnattu tie]."
Neljäs traktaatti - "Todellisesta onnellisuudesta"
Viides traktaatti - "Lisääntyykö onnellisuus ajan myötä"
Kuudes traktaatti - "Kauneudesta"
Seitsemäs traktaatti - "Ensisijaisesta hyvästä ja toissijaisista hyvän muodoista [muutoin, 'Onnellisuudesta']"
Kahdeksas traktaatti - "Pahan luonteesta ja alkuperästä"
Yhdeksäs traktaatti - "Erottamisesta"
Sisältö > Toinen enneadi

Ensimmäinen traktaatti - "Kosmoksesta"
Toinen traktaatti - "Taivaan liikkeestä"
Kolmas traktaatti - "Ovatko tähdet syitä?"
Neljäs traktaatti - "Materia sen kahdessa lajissa"
Viides traktaatti - "Potentiaalisuudesta ja aktuaalisuudesta"
Kuudes traktaatti - "Kvaliteetista eli substanssista"
Seitsemäs traktaatti - "Täydellisestä transfuusiosta"
Kahdeksas traktaatti - "Miksi kaukaiset kohteet vaikuttavat pieniltä"
Yhdeksäs traktaatti - "Niitä vastaan, jotka katsovat maailmankaikkeuden luojan ja maailmankaikkeuden itsensä olevan pahoja", yleisesti tunnettu nimellä "Gnostilaisia vastaan"
Sisältö > Kolmas enneadi

Ensimmäinen traktaatti - "Kohtalosta"
Toinen traktaatti - "Kaitselmuksesta (1)"
Kolmas traktaatti - "Kaitselmuksesta (2)"
Neljäs traktaatti - "Suojelushengestämme"
Viides traktaatti - "Rakkaudesta"
Kuudes traktaatti - "Ruumiista vapautettujen välinpitämättömyydestä"
Seitsemäs traktaatti - "Ajasta ja ikuisuudesta"
Kahdeksas traktaatti - "Luonnosta, mietiskelystä ja Yhdestä"
Yhdeksäs traktaatti - "Irrallisia seikkoja"
Sisältö > Neljäs enneadi

Ensimmäinen traktaatti - "Sielun olemuksesta (1)"
Toinen traktaatti - "Sielun olemuksesta (2)"
Kolmas traktaatti - "Sielun ongelmista (1)"
Neljäs traktaatti - "Sielun ongelmista (2)"
Viides traktaatti - "Sielun ongelmista (3)"  [tunnettu myös nimellä "Näkemisestä"]
Kuudes traktaatti - "Aistimisesta ja muistista"
Seitsemäs traktaatti - "Sielun kuolemattomuudesta"
Kahdeksas traktaatti - "Sielun laskeutumisesta ruumiiseen"
Yhdeksäs traktaatti - "Ovatko kaikki sielut yksi?"